
Ehituslubade andmine (Haigla tn 9 ja 7)

1. ASJAOLUD JA MENETLUSE KÄIK  
17.05.2023 ehitisregistri elektroonilisse keskkonda laekus läbi vaatamiseks ehitusloa taotlus nr 2311271/09019 Haigla tn 9 kinnistul, katastritunnus 51105:004:0139, asuva hoone, ehitisregistri kood  118010254, elektripaigaldise ümberehitamiseks, hoone kõrvale uue betoonplatvormi rajamiseks generaatorite, ehitisregistri kood  221431442 ning 221431440 paigaldamiseks ning Haigla tn 7 kinnistul, katastritunnus 51105:004:0141, asuva administratiivhoone elektripaigaldise muutmiseks koos ehitusprojektidega „0611_PP_EK_Narva-Haigla7-9“, töö nr EL-06.11.2022, projekteerija OÜ Gelikoid, ning „0611_PP_EL_Narva-Haigla-7-9“ töö nr EL-06/11. 2022,  projekteerija UÜ Hoffnung.

Ehitusloa taotluste menetlused toimusid ehitisregistris nr 366882 ja 366909 all.  Menetlustesse olid kaasatud Päästeameti Ida päästekeskus, hoone omaniku esindaja SA Narva Haigla, AS Narva Soojusvõrk ning Narva Linnavalitsuse Arhitektuuri- ja Linnaplaneerimise Ameti spetsialistid. Kõik menetlusse kaasatud isikud kooskõlastasid ning avaldasid oma arvamuse ehituslubade eelnõude kohata. 

Arhitektuuri-ja Linnaplaneerimise Amet kooskõlastas tingimustega:

„1. Narva Linnavalitsus otsustab keskkonnamõju hindamise algatamise vajaduse EhS § 42 lõike 2 alusel. Antud juhul ehitusloa taotluses kavandatav tegevus ei kuulu keskkonnamõju hindamise ja keskkonnajuhtimissüsteemi seaduse (edaspidi KeHJS) § 6 lõikes 1 nimetatute hulka, mille korral keskkonnamõju hindamise (KMH) läbiviimine on kohustuslik. 
Kavandatav tegevus on nimetatud KeHJS § 6 lg 2 punktis 10, aga samas ei kuulu  Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ loendisse, mistõttu KeHJS § 3, § 6 lg 2´3, § 11 lõike 2 alusel ei ole antud juhul keskkonnamõju hindamise algatamine kohustuslik, samuti ei ole vajalik eelhindamine ning keskkonnamõju hindamise vajalikkuse kaalumine.

2.Palume lisada topo-geodeetilise uuringu. Asendiplaan on koostatud tundmatu „geoaluse" andemetel.“

Narva Linnavalitsuse Arhitektuuri- ja Linnaplaneerimise Amet kooskõlastas märkustega:

„Enne ehitustööde alustamist kooskõlastada tellijaga ning naaberkinnistu omanikega ehitustööde organiseerimise kava, milles on määratud vähemalt ehitustööde teostamise meetodid, ehitusplatsi piirdeaia asukoht ning ehitustööde teostamise ajaks liikluskorraldus (EVS 932:2017). Ehitustööde organiseerimise kava koostamise aluseks peab olema kasutatud topo-geodeetilist uuringut, milles on märgitud uuringu läbiviimise kuupäev, töö number ning uuringu läbiviija nimi, äriregistri kood, kutsetunnistuse number, mõõdistaja allkiri ning muud majandus-ja taristuministri 14.04.2016 määruses nr 34 „Topo-geodeetilisele uuringule ja teostusmõõdistamisele esitatavad nõuded“ sätestatud nõuded.
Ehitustööde käigus tuleb järgida kehtiva Narva linna heakorra eeskirja § 9 sätestatud nõudeid. Ehitustööde läbiviimisel ei tohi rikkuda teistele isikutele kuuluvaid asjaõigusi. EhS § 12 lg 1, 3 - tuleb ehitada ehitusprojekti kohaselt, järgides ehitise ja ehitamise kohta kehtivaid nõudeid ning ehitamisel tuleb arvestada ehitamisest mõjutatud isikute õigusi ning rakendada abinõusid nende õiguste ülemäärase kahjustamise vastu.“

Seega, takistusi taotlusele lisatud ehitusprojektide alusel ehitusloa andmiseks ei ole. Ehitusprojektid vastavad sätestatud nõuetele, ehitisele ja ehitamisele esitatud nõuetele. Ehitusseadustiku § 44 märgitud ehitusloa andmisest keeldumise põhjused puuduvad.

2.    ÕIGUSLIKUD ALUSED
2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 42 lõike 3 punkti 5 kohaselt ehitusloa kõrvaltingimusena võib eelkõige sätestada ehitise või ehitamise keerukusest tulenevad lisatingimused ehitamiseks.

3.    OTSUS
3.1. Anda ehitusluba Haigla tn 9 kinnistul, katastritunnus 51105:004:0139, asuva hoone, ehitisregistri kood  118010254, elektripaigaldise ümberehitamiseks, hoone kõrvale uue betoonplatvormi rajamiseks generaatorite, ehitisregistri kood  221431442 ning 221431440 paigaldamiseks ning Haigla tn 7 kinnistul, katastritunnus 51105:004:0141, asuva administratiivhoone elektripaigaldise muutmiseks koos ehitusprojektidega „0611_PP_EK_Narva-Haigla7-9“, töö nr EL-06.11.2022, projekteerija OÜ Gelikoid, ning „0611_PP_EL_Narva-Haigla-7-9“, töö nr EL-06/11. 2022,  projekteerija UÜ Hoffnung, kohaselt
3.2. Kohustada Haigla tn 7 ja 9 kinnistu omanikku enne ehitustööde alustamist tagada märkuste lahendamine, mis on käesoleva korralduse  punktis 1 esitatud Narva Linnavalitsuse Arhitektuuri- ja Linnaplaneerimise Ameti poolt.


4.    RAKENDUSSÄTTED
4.1. Korraldus jõustub teatavakstegemisest.
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

